

ที่ มท 0816.2/ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มกราคม 2563

เรื่อง ขอความอนุเคราะห์แจ้งสถานศึกษาขยายเวลาการบันทึกแบบรับรองผลการพิจารณาเพื่อรับเงินอุดหนุน ภาคเรียนที่ 2 ปีการศึกษา 2562

เรียน ผู้ว่าราชการจังหวัด (ตามบัญชีรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 4622 ลงวันที่ 12 พฤศจิกายน 2562

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา

ที่ กสศ./๐๔/๐๐350/๒๕๖3 ลงวันที่ 16 มกราคม 2563 จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งจังหวัดประสานองค์กรปกครองส่วนท้องถิ่นที่มีโรงเรียนในสังกัดทุกแห่ง ดำเนินการตามหลักเกณฑ์การดำเนินงานโครงการจัดสรรเงินอุดหนุนแบบมีเงื่อนไขสำหรับนักเรียนทุนเสมอภาค โดยถือปฏิบัติตามคู่มือและปฏิทินการดำเนินงานระบบคัดกรองนักเรียนทุนเสมอภาคเพื่อขอรับเงินอุดหนุนนักเรียนทุนเสมอภาค ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษา ว่า เพื่อให้การดำเนินงานโครงการจัดสรรเงินอุดหนุนแบบมีเงื่อนไขสำหรับนักเรียนทุนเสมอภาค ภาคเรียนที่ 2 ปีการศึกษา 2562 สอดคล้องกับระยะเวลาการเบิกจ่ายงบประมาณรายจ่ายประจำปีงบประมาณ 2563 จึงขยายเวลาการบันทึกแบบรับรองผลการพิจารณาเพื่อรับเงินอุดหนุน (กสศ.05) ไปจนถึงวันที่ 31 มกราคม 2563 โดยขอความร่วมมือจังหวัดแจ้งองค์กรปกครองส่วนท้องถิ่นที่มีโรงเรียนในสังกัดทราบและถือปฏิบัติตามปฏิทินการดำเนินงานการรับเงินอุดหนุนปัจจัยพื้นฐานนักเรียนยากจน และโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำภาคเรียนที่ 2 ปีการศึกษา 2562 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324

โทรสาร 0 2241 90๒๑-๓ ต่อ ๓๑๘

*ผู้ประสานงาน นางสาววิภา ยอดนุ่ม 06 260 36164*

**บัญชีรายชื่อจังหวัดที่มีโรงเรียนสังกัดองค์กรปกครองส่วนท้องถิ่น 10 จังหวัดต้นแบบ**

**ในการดำเนินงานโครงการจัดสรรเงินอุดหนุนแบบมีเงื่อนไขสำหรับนักเรียนทุนเสมอภาค**

**ตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว ลงวันที่ มกราคม 2563**

**………………………………………………..………………..**

๑. จังหวัดกาญจนบุรี

๒. จังหวัดขอนแก่น

๓. จังหวัดเชียงราย

๔. จังหวัดเชียงใหม่

๕. จังหวัดนนทบุรี

๖. จังหวัดภูเก็ต

๗. จังหวัดยะลา

๘. จังหวัดร้อยเอ็ด

๙. จังหวัดสระแก้ว

๑๐. จังหวัดสุราษฎร์ธานี

**……………………………………………………**

ผอ.กง.ยศ./จุฬาภรณ์...............................วันที่..............................

หน.ฝ./ฐิติมา............................................วันที่...............................

จนท./......................................................วันที่๒๔ ม.ค. ๒๕๖๓